ร้านนี้เปิดเฉพาะตอนเย็น 17.00น. เป็นต้นไป มีนักร้องมาร้องสด หรือเปิดเพลงให้ฟัง (เพลงทั่วไปไม่ใช่เพลงเกาหลี)
โซนที่นั่งมีด้านในร้าน ด้านนอกร้านที่เป็นวิวทางด่วน และชั้น2 ที่มีบาร์ค็อกเทลโดยเฉพาะ ที่นั่งจะออกสบายๆกว่าชั้น1 เป็นโซฟายาวๆ และโต๊ะตัวเตี้ยๆ
คนที่มากินช่วงนี้จะยังมีแต่คนเกาหลีที่มาคุยธุรกิจกันส่วนใหญ่ คนไทยเห็นบ้าง นับโต๊ะได้ อาจจะเป็นเพราะตึก Show DC นี้เน้นความเป็นเกาหลีมาก คนจะมากินอาจจะต้องตั้งใจมาจริงๆ
อาหารในเมนูส่วนใหญ่เป็นอาหารเกาหลีแบบปรุงมาแล้ว ไม่ใช่แนวปิ้งย่าง เหมาะกับการทานกับเบียร์มาก
แนะนำเมนู Beer Chicken เป็นไก่ตัวเล็กนั่งมาบนแท่นทั้งตัว เนื้อที่หมักเบียร์นุ่มมาก ยิ่งทานกับน้ำจิ้มรสหวานๆเผ็ดๆยิ่งอร่อย มีผักย่างและ potato wedge คลุกผงปาปริก้าให้กินแกล้ม อร่อยมาก..สั่งมาเยอะทานไม่หมด ให้เค้าแพ็คห่อกลับบ้านได้ (เลาะไก่ให้ด้วย ดีงามค่ะ)